AP แจงผลงานไตรมาส 3 คอนโดดันรากำไรพุ่ง
AP ชี้แจงผลการดำเนินงานไตรมาส 3 ปีนี้ รายได้รวมกว่า 4,500 ล้านบาท กำไรสุทธิกว่า 600 ล้านบาท
30 ต.ค. 2565

AP ชี้แจงผลการดำเนินงานไตรมาส 3 ปีนี้ รายได้รวมกว่า 4,500 ล้านบาท กำไรสุทธิกว่า 600 ล้านบาท 
นายอนุพงษ์ อัศวโภคิน ประธานเจ้าหน้าที่บริหาร บริษัท เอเชี่ยน พร็อพเพอร์ตี้ ดีเวลลอปเม้นท์(AP)  ชี้แจงผลประกอบการไตรมาส 3 ประจำปี 2554 ว่าบริษัทฯ มีอัตราการเติบโตทั้งในส่วนของรายได้รวมและกำไรสุทธิที่สูงขึ้น โดยมีรายได้รวมเท่ากับ 4,545 ล้านบาท เพิ่มขึ้น 233% หากเทียบกับงวดเดียวกันของปี 2553 หรือเติบโตขึ้น 13% หากเทียบกับไตรมาสก่อนหน้า ส่วนกำไรสุทธิเท่ากับ 603 ล้านบาท เพิ่มขึ้นจากงวดเดียวกันของปี 2553 คิดเป็น 566% และเพิ่มจากไตรมาสก่อนหน้า 29% กำไรสุทธิต่อหุ้น 0.21 บาท เพิ่มขึ้นจากงวดก่อนหน้าที่มีกำไรสุทธิ 0.17 บาท/หุ้น 
ส่วนงวด 9 เดือนแรกปีนี้มีรายได้รวมแล้วทั้งสิ้น 10,758 ล้านบาท เทียบกับงวดเดียวกันของปีก่อนมีรายได้รวม 9 เดือนเท่ากับ 9,533 ล้านบาท โดยรายได้รวมที่เพิ่มมากขึ้นส่งผลมาจากการบริหารจัดการพอร์ตสินค้าอย่างมีประสิทธิภาพ ซึ่ง 51% ของรายได้รวมที่เกิดขึ้นในไตรมาส 3 ปี 2554 นี้มาจากการโอนกรรมสิทธิ์คอนโดมิเนียม 4 โครงการหลัก คือ RHYTHM รัชดา-ห้วยขวาง Life @ ลาดพร้าว 18 The Address พญาไท และ RHYTHM รัชดา และโครงการแนวราบอื่นๆ  โดยสามารถจัดลำดับโครงการที่เป็นปัจจัยสำคัญที่ส่งผลให้บริษัทฯ สามารถสร้างรายได้รวมในอัตราที่น่าพอใจ ดังนี้ 
5 อันดับที่ส่งผลต่อรายได้รวมในไตรมาส 3/2554 
RHYTHM รัชดา-ห้วยขวาง     สัดส่วนต่อรายได้รวม    24.7%         สถานะการส่งมอบไปแล้ว62.5%Life @ ลาดพร้าว 18           สัดส่วนต่อรายได้รวม    14.2%         สถานะการส่งมอบไปแล้ว84.0%RHYTHM รัชดา                  สัดส่วนต่อรายได้รวม     7.3%        สถานะการส่งมอบไปแล้ว 95%บ้านกลางกรุง พระราม 3      สัดส่วนต่อรายได้รวม     4.8%        สถานะการส่งมอบไปแล้ว 33.3%The Palazzo สาทร             สัดส่วนต่อรายได้รวม    4.4%         สถานะการส่งมอบไปแล้ว 23.1%
ทั้งนี้ ไตรมาส 3 ของปีนี้บริษัทฯ สามารถสร้างยอดขายได้ 3,739 ล้านบาท มาจากแนวราบ 1,909 ล้านบาท และคอนโดมิเนียม 1,830 ล้านบาท ยอดขายรวม 9 เดือนเท่ากับ 12,019 ล้านบาท เพิ่มขึ้น 26.7% จาก 9 เดือนของปีก่อนหน้า ซึ่งเป็นผลมาจากยอดขายรวมในส่วนของโครงการแนวราบที่เพิ่มมากเป็น 6,484 ล้านบาท ทั้งนี้ ยอดขายรวม ณ ปัจจุบัน (6 พฤศจิกายน) เท่ากับ 13,044 ล้านบาท มีสินค้ารอรับรู้รายได้ (Backlog) สูงถึง 25,880 ล้านบาท เป็นแนวราบมูลค่า 3,574 ล้านบาท คอนโดมิเนียมมูลค่า 22,306 ล้านบาท โดยส่วนหนึ่งจะมาจากโครงการ The Address สุขุมวิท 28 มูลค่าโครงการ 2,250 ล้านบาท ซึ่งเพิ่งก่อสร้างแล้วเสร็จ และขณะนี้เริ่มมีลูกค้าทะยอยโอนกรรมสิทธิ์บ้างแล้ว
เมื่อเดือนกันยายนและตุลาคมที่ผ่านมา บริษัทฯ ได้เปิดตัวคอนโดมิเนียม 2 โครงการใหม่ คือ Life รัชดาภิเษก มูลค่าโครงการ 3,200 ล้านบาท มียอดขายแล้ว 17% และ The Address สุขุมวิท 61 มูลค่าโครงการ 720 ล้านบาท มียอดขายแล้ว 15% ซึ่งบริษัทฯ เชื่อว่าในช่วงระยะเวลาที่เหลือคอนโดมิเนียมจะมีส่วนช่วยดันยอดขายได้ระดับหนึ่ง ทั้งนี้ในปีนี้ บริษัทฯ ได้เปิดตัวโครงการใหม่รวมทั้งสิ้น 12 โครงการ มูลค่า 15,520 ล้านบาท แนวราบ 8 โครงการ มูลค่า 8,500 ล้านบาท และคอนโดมิเนียม 4 โครงการ 
สำหรับภาพรวมสถานการณ์น้ำท่วม ณ ขณะนี้คงต้องยอมรับว่าส่งผลกระทบในวงกว้างอย่างหลีกเลี่ยงไม่ได้ ในส่วนโครงการของบริษัทเอง จากการเตรียมความพร้อมในการรับมือกับสถานการณ์ทั้งการเตรียมอุปกรณ์และความรู้เฉพาะด้านวิศวกร ส่งผลให้ขณะนี้โครงการที่อยู่ระหว่างการขายและโอนกรรมสิทธิ์รวมทั้งสิ้น 40 โครงการ ยังไม่ได้รับผลกระทบจากน้ำที่เอ่อล้นเข้ามาภายในโครงการ จะมีเพียง 3 โครงการที่อยู่ในทำเลย่านถนนนครอินทร์และรัตนาธิเบศร์ ซึ่งมีปริมาณน้ำเป็นจำนวนมากเกินกว่าที่จะรับมือได้ แต่อย่าไรก็ตามบริษัทฯ ก็ได้เร่งดำเนินการสูบน้ำออกตลอดเวลาเพื่อรักษาระดับน้ำ ซึ่ง ณ ปัจจุบันทั้ง 3 โครงการระดับน้ำยังไม่ได้ท่วมเข้าไปสร้างความเสียหายภายในบ้านลูกค้าจะอยู่เพียงแค่บริเวณรอบพื้นที่โครงการเท่านั้น